**Konkursa nolikums par mācībspēku atlasi projekta**

**Nr. 2.3.1.1.i.0/1/22/I/CFLA/003 “Augsta līmeņa digitālo prasmju apguve Latvijā augstas veiktspējas skaitļošanas tehnoloģiju jomā” vajadzībām**

1. **Vispārīgie jautājumi**
	1. Nolikums nosaka kārtību, kādā **Rīgas Tehniskajā universitātē (turpmāk tekstā – RTU)** tiek organizēts konkurss **RTU mācībspēku** **(turpmāk tekstā  – Mācībspēki)** atlasei studiju moduļu izstrādei projektā Nr. 2.3.1.1.i.0/1/22/I/CFLA/003 “Augsta līmeņa digitālo prasmju apguve Latvijā augstas veiktspējas skaitļošanas tehnoloģiju jomā” **(turpmāk tekstā  – Projekts)**.
	2. Projekts tiek balstīts uz 2022. gada 14. jūlija Ministru kabineta noteikumiem Nr. 453 “Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.3. reformu un investīciju virziena “Digitālās prasmes” 2.3.1.r. reformas “Ilgtspējīgas un sociāli atbildīgas atbalsta sistēmas pieaugušo izglītībai attīstība” 2.3.1.1.i. investīcijas “Augsta līmeņa digitālo prasmju apguves nodrošināšana” īstenošanas noteikumi”[[1]](#footnote-1).
	3. Projekta pamatmērķi ir: 1) palielināt speciālistu skaitu Latvijā ar augsta līmeņa digitālajām prasmēm (DigComp 7.–8. līmenis[[2]](#footnote-2)), kas spēj lietot augstās tehnoloģijas, lai attīstītu zināšanu un tehnoloģiju ietilpīgus jaunus produktus un pakalpojumus dažādās nozarēs; 2) radīt augstākās izglītības, zinātnes un industrijas sinerģiju, kas veicina inovācijas ar maksimālu komercializācijas un eksporta potenciālu.
	4. Konkursa mērķis ir atlasīt RTU Mācībspēkus, kuri izstrādās studiju moduļus un tajos paredzētos studiju kursus un integrēs to saturu Projektā atlasītajās studiju programmās, kā arī nodrošinās studiju moduļu un studiju kursu aprobāciju un pilnveidošanu visā Projekta laikā.
	5. Nolikuma kontekstā studiju modulis ir konkrētajai tematiskajai jomai atbilstošo studiju kursu apvienojums vismaz 6KP apjomā. Studiju moduli var veidot 2-3 studiju kursi ar mazāku kredītpunktu apjomu (2-3 KP), kuri ir realizēti, izmantojot kombinēto studiju (*blended learning*) metodiku. Studiju kursos ir jāparedz nozarei aktuālo digitālo rīku ieviešana un iespēju robežās arī augstas veiktspējas skaitļošanas platformas izmantošana. Projektā ir paredzēts izstrādāt vai pilnveidot studiju kursus šādās studiju moduļu tematiskajās jomās norādītajām studiju programmām:

|  |  |  |  |  |
| --- | --- | --- | --- | --- |
| Modulis | Studiju progr. šifrs | Studiju programmas nosaukums | Studiju kursa šifrs un nosaukums | Kursu kredītp. apjoms |
| Datorizētā projektēšana, 3D modelēšana un dizains | BCS0 | Siltuma, gāzes un ūdens tehnoloģija | BŪK327 Dabas ūdens apstrāde | 4 |
| MCF0 | Medicīnas inženierija un fizika | BTG450 Mašīnu elementu parametriskā modelēšana | 3 |
| Datu analīze, mašīnmācīšanās, datu zinātne | DBD0 | Datorsistēmas | DOP204 Skaitliskās metodes | 2 |
| DCM0 | Finanšu inženierija | DMS325 Montekarlo metodes finanšu inženierijā | 4 |
| DMB0 | Biznesa informātika | DPI721 Biznesa analītika | 4 |
| Mākslīgais intelekts, tostarp attēlos balstīta diagnosticēšana medicīnā | MCG0 | Siltumenerģētika un siltumtehnika | MSE448 Siltuma elektrostacijas | 4 |
| IGM0 | Muitas un nodokļu administrēšana | IMP716 Muitas kontroles tehnoloģija un ierīces | 3 |
| Modelēšana un simulācija | ECV0 | Viedās elektroniskās sistēmas | RTR207 Elektroinženieru matemātikas datorrealizācija | 3 |
| ICL0 | Uzņēmējdarbības loģistika | IĀS743 Starptautisko pārvadājumu vadīšana | 4 |
| DBI0 | Informācijas tehnoloģija | DMI201 Sistēmu modelēšanas un imitācijas pamati | 3 |
| BCB0 | Būvniecība | BBM717 Būvmehānika I daļa | 3 |
| Paralēlā programmēšana | MCH0 | Dzelzceļa inženierija | Paralēlā programmēšana transporta sistēmās (jauns studiju kurss) | 2 |
| DMI0 | Informācijas tehnoloģija | DMI727 Augstas veiktspējas skaitļošanas tehnoloģija CUDA | 4 |
| Progresīvas skaitļošanas sistēmas un metodes | ECA0 | Adaptronika | EEP273 Regulēšanas teorijas pamati; EEI705 Adaptīvo sistēmu projektēšana | 6 |
| Sarežģītu fizikālu sistēmu inženiermodelēšana un mehānisko, aerodinamisko, elektrodinamisko īpašību simulācija | MBM0 | Inženiertehnika, mehānika un mašīnbūve | MTM201 Teorētiskā mehānika (mašīnzinībās) | 5 |
| MCN0 | Mašīnu un aparātu būvniecība | MAB243 Inženieraprēķinu programmatūras mašīnbūvē (CEA) | 2 |
| Zinātniskā programmēšana un operētājsistēmas | IMF0 | Uzņēmējdarbības finanses | IUE589 Ekonomisko procesu prognozēšana | 4 |
| KBM0 | Ķīmija un ķīmijas tehnoloģija | ĶVT770 Ķīmiskie reaktori un reakciju inženierija | 3 |
| ĶVT771 Procesu automatizācija un modelēšana | 4 |

* 1. Mācībspēki atlases konkursā var piedalīties individuāli vai divatā (piemēram, studiju kursa atbildīgais mācībspēks kopā ar studiju kursu īstenojošo mācībspēku, vai divi studiju kursu īstenojošie mācībspēki, u.c.).
	2. Paziņojums par Mācībspēku atlases konkursu tiek publicēts RTU iekšējā portālā ORTUS.
	3. Kontaktpersona jautājumiem par Projekta ieviešanu, konkursu un tā nolikumu ir Alla Anohina-Naumeca (alla.anohina-naumeca@rtu.lv).
1. **Prasības un pienākumi mācībspēkiem dalībai projektā**
	1. Piedalīties atlases konkursā var Mācībspēks, kas ir RTU akadēmiskajā amatā ievēlēts darbinieks, vai persona, kas iepriekšējo piecu gadu laikā bijusī nodarbināta akadēmiskā amatā kādā no akreditētām ārvalsts augstskolām.
	2. Piesakoties studiju kursa individuālajai izstrādei, Mācībspēkam ir jāspēj piedalīties Projekta īstenošanā ar slodzi, kas nav mazāka par 0.3 un nav lielākā par 0.5. Piesakoties divatā, Mācībspēkiem ir jāspēj piedalīties Projektā ar kopējo brīvo slodzi, kas nav mazāka par 0.3 un nav lielākā par 0.5.
	3. Mācībspēku iesaiste Projektā tiek plānota ne vairāk kā 39 mēnešus, paredzot šādus pienākumus:
		1. dalība mācībās, kas tiks organizētas Projekta ietvaros;
		2. izvēlētā studiju moduļa/kursa (sk. 1.5.punktu) izstrāde/pilnveidošana ciešā sadarbībā ar Projekta ietvaros atlasītās studiju programmas direktoru;
		3. izstrādātā/pilnveidotā studiju moduļa/kursa un tā kvalitātes atbilstības nodrošināšana Projekta prasībām, studiju programmas vajadzībām un prasībām;
		4. izstrādātā/pilnveidotā studiju moduļa/kursa integrācija Projekta ietvaros atlasītajā studiju programmā, aprobācija, to realizējot studējošiem un/vai industrijas pārstāvjiem, un pilnveidošana tā realizācijas laikā līdz Projekta beigām;
		5. aktīva dalība studiju moduļu/kursu izstrādes/pilnveidošanas progresa novērtēšanas un pieredzes dalīšanās pasākumos;
		6. dalība komandējumu braucienos, kas ir vērsti uz studiju moduļa/kursa izstrādes un īstenošanas kvalitātes uzlabošanu.
	4. Konkursā atlasītie Mācībspēki tiks pieņemti darbā uz darba līguma pamata, nodrošinot Mācībspēkiem atalgojumu par dalību Projektā, studiju moduļu/kursu izstrādi, to integrāciju studiju programmās, aprobāciju un pilnveidošanu.
	5. Konkursā atlasīto Mācībspēku atalgojums tiek noteikts saskaņā ar RTU Padomes 2022.gada 13.septembrī apstiprināto Vienotu darba samaksas kārtību un Amatu katalogu, ievērojot nosacījumu, ka par līdzīgiem pienākumiem tiek noteikts līdzīgs atalgojums.
2. **Pieteikumu iesniegšanas kārtība un iesniedzamie dokumenti**
	1. Lai piedalītos atlases konkursā, Mācībspēks(-i) sagatavo un iesniedz šādus dokumentus:
		1. aizpildītu pieteikumu (sk. šī Nolikuma 1. pielikumu);
		2. apliecinājumu (sk. šī Nolikuma 2.pielikumu);
		3. Mācībspēka(-u) dzīves gājuma aprakstu (CV), tajā uzverot studiju kursu izstrādes un pasniegšanas pieredzi.
	2. Mācībspēks(-i) iesniedz elektroniski parakstītos dokumentus, tos nosūtot uz e-pasta adresi: aldpprojekts@rtu.lv ar norādi “Dalība HPC projektā”.
	3. Dokumenti ir jāiesniedz līdz konkursa termiņa dienas plkst. 16:00.
3. **Pieteikumu vērtēšana un lēmumu pieņemšana**
	1. Mācībspēku pieteikumu vērtēšanu veic Projekta ietvaros izveidotā žūrijas komisija, kura sastāv no RTU un ekspertu pārstāvjiem.
	2. Komisija izskata saņemtos pieteikumus un izvērtē tos atbilstoši atbilstības un kvalitatīvajiem kritērijiem, kuri ir norādīti šī nolikuma 3.pielikumā.
	3. Lēmumu par Mācībspēku atlasi paziņo elektroniski konkursa dalībniekiem atbilstoši pieteikumā norādītajai kontaktinformācijai.
1. [Ministru kabineta noteikumi Nr. 453](https://likumi.lv/ta/id/334037-eiropas-savienibas-atveselosanas-un-noturibas-mehanisma-plana-2-komponentes-digitala-transformacija-23-reformu-un-investiciju-virziena-digitalas-prasmes-231r-reformas-ilgtspejigas-un-sociali-atbildigas-atbalsta-sistemas-pieauguso-izglitibai-attistiba-2311i-investicijas-augsta-limena-digitalo-prasmju-apguves-nodrosinasana-istenosanas-noteikumi) [↑](#footnote-ref-1)
2. [Digitālās kompetences ietvarstruktūra ar astoņiem apguves līmeņiem un piemēriem](http://muzizglitiba.gov.lv/sites/default/files/muzizglitiba-Digitala-kompetence.pdf) [↑](#footnote-ref-2)